
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 20 aprilie 2010
Pl-x  143/2010


A V I Z

referitor la propunerea legislativă privind utilizarea monedei naţionale 
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind utilizarea monedei naţionale, transmis cu adresa Pl.x 143 din 7 aprilie 2010 şi înregistrat sub nr. 31/267 din data de 8 aprilie 2010.
Conform dispoziţiilor art.75 alin.(3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Propunerea legislativă are ca obiect de reglementare instituirea obligativităţii utilizării monedei naţionale, ca unică monedă de plată a taxelor şi serviciilor pe care Statul român le percepe sau le oferă contribuabillilor săi, inclusiv prin societăţile comerciale în care acesta este acţionar.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 20 aprilie 2010.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, cu observaţii şi propuneri, înregistrat sub nr.1129 din data de 5 octombrie 2009, precum şi punctul de vedere al Guvernului României, înregistrat sub nr.164 din data de 25 ianuarie 2010, care nu susţine adoptarea propunerii legislative. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.
În raport de obiectul şi conţinutul reglementării, propunerea legislativă face parte din categoria legilor ordinare.

